รัฐบาลไทย-ข่าวทำเนียบรัฐบาล-โฆษก มท. แนะคู่รักเตรียมเอกสารให้พร้อมก่อนจูงมือไปจดทะเบียนสมรสในวันแห่งความรัก เผยสถิติ ก.พ. เดือนแห่งการจดทะเบียนเลื่อนสถานะจากคู่รักเป็นสามี-ภรรยา
วันพุธที่ 14 กุมภาพันธ์ 2567
14/02/2567
โฆษก มท. แนะคู่รักเตรียมเอกสารให้พร้อมก่อนจูงมือไปจดทะเบียนสมรสในวันแห่งความรัก เผยสถิติ ก.พ. เดือนแห่งการจดทะเบียนเลื่อนสถานะจากคู่รักเป็นสามี-ภรรยา
โฆษก มท. แนะคู่รักเตรียมเอกสารให้พร้อมก่อนจูงมือไปจดทะเบียนสมรสในวันแห่งความรัก เผยสถิติ ก.พ. เดือนแห่งการจดทะเบียนเลื่อนสถานะจากคู่รักเป็นสามี-ภรรยา
น.ส.ไตรศุลี ไตรสรณกุล เลขานุการ รมว.มหาดไทยและ โฆษกกระทรวงมหาดไทย กล่าวว่า ในเทศกาลวาเลนไทน์ หรือ “14 กุมภาพันธ์ วันแห่งความรัก” ของทุกปี จะเป็นช่วงเวลาที่คู่รักจํานวนมากนิยมถือเป็นฤกษ์ดีจูงมือกันไปจดทะเบียนสมรส เพื่อให้การดําเนินการสมดังเจตนาของคู่รักทุกคู่ ราบรื่นไม่มีข้อติดขัด ทางกรมการปกครอง กระทรวงมหาดไทย ได้มีข้อแนะนําให้คู่เตรียมเอกสารให้พร้อมก่อนไปจดทะเบียนสมรส ณ ที่ว่าการอําเภอ สํานักงานเขต หรือสถานกงกุล/สถานเอกอัครราชทูตไทย
ทั้งนี้ ผู้ประสงค์จะจดทะเบียนสมรสต้องเตรียม บัตรประจําตัวประชาชนหรือบัตรอื่นในทางราชการออกให้ หรือหนังสือเดินทาง ในกรณีที่เป็นคนต่างชาติ ต้องมีใบสําคัญประจําตัวคนต่างด้าว และมีหนังสือรับรองสถานภาพการสมรสที่ได้รับการรับรองนิติกรณ์โดยกรมการกงสุล การต่างประเทศแล้ว มีหนังสือยินยอมให้สมรสในกรณีผู้จะจดทะเบียนเป็นผู้เยาว์ นอกจากนี้ ในกรณีที่ประสงค์จะใช้นามสกุลของอีกฝ่ายต้องมีสําเนาทะเบียนบ้านฉบับเจ้าบ้าน และมีพยานบุคคลซึ่งมีอายุครบ 20 ปีบริบูรณ์แล้วจํานวน 2 คน
น.ส.ไตรศุลี กล่าวว่า นอกจากเตรียมเอกสารให้พร้อมแล้วคู่รักที่ประสงค์จดทะเบียนสมรส ต้องมีคุณสมบัติเป็นไปตามกฎหมายด้วย นั่นคือทั้งชาย และ หญิงต้องมีอายุครบ 17 ปี บริบูรณ์ หากมีกรณีจําเป็นประสงค์จะสมรสโดยอายุยังไม่ถึง 17 ปี จะต้องยื่นคําร้องต่อศาลและศาลมีคําสั่งอนุญาตให้สมรสแล้ว ส่วนคุณสมบัติอื่นนั้น มีอย่างเช่น ชายหรือหญิงไม่เป็นบุคคลวิกลจริตหรือเป็นบุคคลซึ่งศาลสั่งให้เป็นคนไร้ความสามารถ ชายและหญิงที่จะจดทะเบียนสมรสต้องไม่เป็นญาติสืบสายโลหิตโดยตรงขึ้นไปหรือลงมาหรือเป็นพี่น้องร่วมบิดามารดาหรือร่วมแต่บิดาหรือมารดาจะทําการสมรสกัน เป็นต้น
“เมื่อมีเอกสารครบแล้วคู่รักทุกคู่สามารถไปขอจดทะเบียนสมรสต่อนายทะเบียน ณ สํานักทะเบียนอําเภอ สํานักทะเบียนเขต สถานเอกอัครราชทูต/สถานกงสุลไทย โดยไม่ต้องคํานึงถึงภูมิลําเนาของคู่สมรสและไม่ต้องเสียค่าธรรมเนียมใด ๆ” น.ส.ไตรศุลี กล่าว
โฆษกกระทรวงมหาดไทย กล่าวว่า จากสถิติที่ผ่านมาเดือน ก.พ. ซึ่งเป็นเดือนแห่งความรักจะเป็นเดือนที่มีคู่รักจดทะเบียนสมรสมากที่สุดของปี โดยเดือน ก.พ. ปี 2562 – 66 พบสถิติการจดทะเบียนสมรสทั่วประเทศ และ ณ สถานกงสุล/สถานเอกอัครราชทูตไทยทั่วโลก ดังนี้ ก.พ. 62 จํานวน 46,759 คู่ เฉพาะวันที่ 14 ก.พ. 19,422 คู่, ก.พ. 63 จํานวน 41,191คู่ เฉพาะ 14 ก.พ. 18,441 คู่ ก.พ. 64 จํานวน 29,150 คู่ (ลดลงเนื่องจากอยู่ในช่วงสถานการณ์โควิด19) เฉพาะ 14 ก.พ. 2,321 คู่, ก.พ. 65 จํานวน 41,447 คู่ เฉพาะ 14 ก.พ. 17,115 คู่, และ ก.พ. 66 จํานวน 42,340 คู่ เฉพาะ 14 ก.พ. 18,464 คู่ ซึ่งสถิติในเดือน ก.พ. นี้ ถือว่ามีการจดทะเบียนสมรสสูงกว่าเดือนอื่น ๆ ของปีที่จะมีจํานวนผู้จดทะเบียนสมรสอยู่ประมาณ 20,000-25,000 คู่
สําหรับสถิติการจดทะเบียนสมรสรายปีนั้น ระหว่างปี 2562-66 มีดังนี้ ปี 62 มีผู้จดทะเบียนสมรสจํานวน 328,875 คู่ ปี 63 จํานวน 271,352 คู่ ปี 64 จํานวน 240,979 คู่ ปี 65 จํานวน 305,487 คู่ และ ปี 66 จํานวน 279,748 คู่
ในขณะที่สถิติการจดทะเบียนหย่านั้นพบว่า ปี 62 มีการจดทะเบียนหย่าจํานวน 128,514 คู่ ปี 2563 จํานวน 121,011 คู่ ปี 2564 จํานวน 110,942 คู่ ปี 2565 จํานวน 146,159 คู่ และ ปี 2566 จํานวน 147,337 คู่